Stadion "Bilino polje"

Bilino polje je nogometni stadion u Zenici, Bosna i Hercegovina. Trenutno se koristi za odigravanja nogometnih utakmica NK Čelika, te reprezentacije Bosne i Hercegovine.

 Historija 
mini|1971. izgradnja stadiona, istočna tribina u kadru.|220x220piksel
Stadion je izgrađen i otvoren 1972. Izgradnja je okončana pred finalnu utakmicu Srednjoevropskog Mitropa Kupa u kojoj je FK Čelik pobijedio ACF Fiorentinu i drugi put zaredom osvojio ovo takmičenje. Svojevremeno je stadion imao kapacitet od 30.000 gledalaca, a postavljanjem sjedalica kapacitet je oko 18.000 mjesta. U međuvremenu stadion je značajno rekonstruisan i zadovoljava sve UEFA-ine i FIFA-ine kriterije za odigravanje susreta svih nivoa takmičenja. Trenutni kapacitet stadiona iznosi 13.812 sjedećih mjesta.

Nekoliko godina nakon izgradnje, stadionu je dat epitet "najljepšeg stadiona u Jugoslaviji". Bilino polje ima dimenzije u britanskom stilu sa kvadratnim oblikom, a ne ovalnim, kakav ima Stadion Koševo u Sarajevu.

U svojoj prvoj utakmici protiv Albanije 1995, koristila ga je reprezentacija Bosne i Hercegovine (rezultat je bio 0-0). Reprezentacija BiH dugo nije bila poražena na ovom stadionu, ali 6. septembra 2006. doživjela je svoj prvi poraz u Zenici, protiv reprezentacije Mađarske, rezultatom 3:1.
centar|mini|860x860piksel|Panorama stadiona Bilino polje

 Karakteristike 

 Kapacitet: 13.812 (sjedećih mjesta)
 Najveća posjećenost: 35.000 (protiv ACF Fiorentine 1972)
 Adresa: Bulevar Kulina Bana bb, 72000 Zenica, Bosna i Hercegovina

 Statistike stadiona 

          Utakmice nogometne reprezentacije Bosne i Hercegovine 71 38 14 19 122 70 +52 BiH – Albanija (0–0), BiH – Makedonija (1–0), BiH – Mađarska (1–1), BiH – Lihtenštajn (5–0), BiH – Luksemburg (2–0), BiH – Norveška (1–0), BiH – Finska (1–0), BiH – Španija (1–1), BiH – Belgija (1–0), BiH – San Marino (3–0), BiH – Mađarska (1–3), BiH – Grčka (0–4), BiH – Makedonija (2–2), BiH – Azerbajdžan (1–0), BiH – Bugarska (1–2), BiH – Estonija (7–0), BiH – Armenija (4–1), BiH – Belgija (2–1), BiH – Turska (1–1), BiH – Španija (2–5), BiH – Portugal (0–1), BiH – Rumunija (2–1), BiH – Albanija (2–0), BiH – Bjelarusija (1–0), BiH – Luksemburg (5–0), BiH – Portugal (0–0), BiH – Latvija (4–1), BiH – Litvanija (3–0), BiH – Grčka (3–1), BiH – Slovačka (0–1), BiH – Lihtenštajn (4–1), BiH – Kipar (1–2), BiH – Belgija (1–1), BiH – Izrael (3–1), BiH – Andora (3–0), BiH – Vels (2–0), BiH – Irska (1–1), BiH – Estonija (5–0), BiH – Kipar (2–0), BiH – Gibraltar (5–0), BiH – Grčka (0–0), BiH – Crna Gora (0–0), BiH – Austrija (1–0), BIH - Grčka (2 - 2), BIH - Lihtenštajn (5-0), BIH - Finska (4-1), BIH - Italija (0-3), BIH - Poljska (1-2), BIH - Nizozemska (0-0), BIH - Kosta Rika (0-0), BIH - Kuvajt (1-0), BIH - Kazahstan (2-2), BIH - Finska (1-3), BIH - Ukrajina (0-2), BIH - Gruzija (0-1), BIH - Luksemburg (1-0), BIH - Rumunija (1-0), BIH - Finska (3-2), BiH – Crna Gora (1–0), BiH – Island (3–0), BiH – Luksemburg (0–2), BiH – Lihtenštajn (2–1), BiH – Portugal (0–5), BiH – Slovačka (1–2), BiH – Ukrajina (1–2), BiH – Njemačka (1–2), BiH – Mađarska (0–2), BiH – Nizozemska (1–1), BiH – Kipar (2–1), BiH – San Marino (1–0), BiH – Austrija (1–2), BiH – Rumunija (3–1)    Ragbi utakmice N/A N/A N/A N/A N/A N/A N/A N/A

 Također pogledajte 
 Spisak nogometnih stadiona u Bosni i Hercegovini

Reference

 Vanjski linkovi 

 Stadion na Službenoj stranici NK Čelika
 Karakteristike stadiona, soccerway.com
 Stadion Bilino polje na stadiumdb.com

Bilino polje
Kategorija:NK Čelik Zenica
Kategorija:Zenica